钦定古今图书集成/历象汇编/乾象典/第090卷 > 同王适赋雪 苏辙
## 钦定古今图书集成/历象汇编/乾象典/第090卷 > 同王适赋雪 苏辙

北“风吹雨雨不断，遍满虚空作飞霰。纸窗独卧不成
眠，茅屋无声时一泫。鸟乌错莫寒未起，庭户空明夜
惊旦。重楼复阁烂生光，绝涧连山漫不见。夹砌双杉
洗更碧，满田碧草埋应烂。城中闲门无履迹，市上孤
烟数晨爨。”细排玉箸短垂檐，暗结轻冰时入砚。拨灰
有客顾尊俎，迹兔何人试鹰犬。未容行役埽车毂，应
有老农歌麦饭。一来江城若俄倾，四见白花飞面旋。
坐看酒瓮谁敢尝，归踏冰泥屡成溅。年来桥板断不
属，莫出肩舆足忧患。到家昏黑空自笑，愬妇勤劳每
长叹。床头有酒未用沽，囊里无钱不劳算。更令雪片
大如手，终胜溪瘴长熏眼。谒告犹能不出门，典衣共
子成高䜩。